
Előterjesztés Zalakaros Város Önkormányzata Képviselő-testületének 2023. november 28-i ülésére
Tárgy: Rezsiköltségek növekedése miatt támogatás nyújtása az önkormányzat és intézményei, valamint a Karos Park Kft. dolgozói részére
Készítette: Horváthné Juhász Barbara pénzügyi osztályvezető

Tisztelt Képviselő-testület!
A bizottsági ülésen felkérést kaptam arra vonatkozóan, hogy vizsgáljam meg az önkormányzat és intézményei anyagi lehetőségeit a tekintetben, hogy van-e mód a tavalyi évhez hasonlóan -  a megnövekedett rezsi- és élelmiszerárak miatt -  egyszeri támogatás nyújtására a dolgozók részére. A bizottsági ülésen bruttó 100.000 Ft összegű támogatási javaslat hangzott el az önkormányzat, az intézmények és a Karos Park dolgozói részére.
Az intézkedés összesen 103 főt érint és 11.639.000 Ft költséget jelent.
A közösségi ház, az önkormányzat és a közös hivatal esetében a fedezet az intézmények költségvetésében rendelkezésre áll. A Karos Park Kft. 51 dolgozója esetében, valamint az óvoda és bölcsőde 26 dolgozója esetében van szükség a forrás biztosítására, mely a 2023. évi általános tartalék terhére megtehető. 
Határozati javaslat:  
A Képviselő-testület
1.) úgy határoz, hogy a megnövekedett rezsi- és élelmiszer árak kompenzációjaként az önkormányzat, valamennyi intézménye és a Karos Park Kft. munkaviszonyban, köztisztviselői, közalkalmazotti és közfoglalkoztatotti jogviszonyban álló foglalkoztatottjai részére egyszeri támogatást biztosít bruttó 100.000 Ft/fő, összesen 103 fő részére 11.639.000 Ft összegben. 
2.)	Az önkormányzat, a közös hivatal és a közösségi ház tekintetében a támogatás fedezete a 2023. évi költségvetés személyi és dologi kiadás megtakarítása terhére kerül biztosításra.
3.)	A Karos Park Kft. részére 5.763.000 Ft összegben működési támogatást nyújt a 2023. évi költségvetés általános tartaléka terhére, mely fedezetet nyújt az egyszeri támogatás bruttó összegére és a munkáltatói járulékokra. 
4.) A Zalakarosi Óvoda és Bölcsőde esetében 2.938.000 Ft összegben pótelőirányzatot biztosít a támogatás fedezetére, mely intézményfinanszírozás keretében kerül folyósításra. 
4.) Felkéri a hivatalt, hogy szíveskedjen a döntésről az intézmények vezetőit értesíteni, a támogatás számfejtéséről és kifizetéséről 2023. november 30-ig intézkedni. 
5.) Felkéri a hivatalt a Karos Park Kft-vel történő támogatási szerződés elkészítésére úgy, hogy a támogatási összeg legkésőbb 2023. december 10. napig a Kft. részére átutalásra kerüljön. 


Határidő: azonnal 
Felelős: Novák Ferenc polgármester 

     Horváthné Juhász Barbara pénzügyi osztályvezető 

